wickkiey/tamil-wikipedia-chunked huggingface dataset:
# யூரோமிர்

**யூரோமிர்** *(Euromir)* 1990களில் அமைக்கப்பட்ட ஒரு அனைத்துலக விண்வெளித் திட்டமாகும். உருசிய நடுவண் விண்வெளி நிறுவனம் மற்றும் பன்னாட்டு அமைப்பான ஐரோப்பிய விண்வெளி நிறுவனம் ஆகியனவற்றைச் சேர்ந்த ஐரோப்பிய விண்வெளி வீரர்களை மீர் விண்வெளி நிலையத்திற்கு அழைத்துச் செல்வதும் இத்திட்டத்தின் நோக்கமாகும்.  
1990 களின் தொடக்கத்தில், அக்காலத்தில் திட்டமிடப்பட்டிருந்த பன்னாட்டு விண்வெளி நிலையத்திற்கு அனுப்புவதற்காக, விண்வெளி வீரர்களை தேர்ந்தெடுத்து பயிற்சியளிப்பது இத்திட்டத்தின் ஒரு பகுதியாகும். ஐரோப்பிய விண்வெளி நிறுவனத்து விண்வெளி வீரர்கள், அமெரிக்க விண்ணோடத்தில் மேற்கொண்ட பயணங்களும், உருசியாவின் மீர் விண்வெளி நிலையத்திற்கு சென்று வந்த பயணங்களும் (ஐரோப்பிய விண்வெளி நிறுவனத்தின் கொலம்பசு முன்னோடி பறத்தல் திட்டம்) அவர்களுக்கு நல்ல வின்வெளி அனுபவங்களை கொடுத்தன. மேலும், பன்னாட்டு ஒத்துழைப்புடன் உதவிகள் பெறுவதற்கான அனுபவங்களும் அவர்களுக்குக் கிடைத்தன.  
1992 ஆம் ஆண்டு ஐரோப்பிய விண்வெளி நிறுவனத்தால் தேர்ந்தெடுக்கப்பட்ட இரண்டு விண்வெளி வீரர்கள் பயிற்சிக்குப் பின்னர் விண்ணோடத் திட்டங்களுக்கு அனுப்பப்பட்டனர். நான்கு நபர்கள் மீர் விண்வெளி நிலையத்திற்கு தேர்ந்தெடுக்கப்பட்டனர். யூரி ககாரின் விண்வெளி பயிற்சி நிலையத்தில் மேலும் அவர்களுக்கு பயிற்சி அளிக்கப்படும் என்ற ஒப்பந்தமும் கையெழுத்தானது.  
உல்ஃப் மெர்போல்டு, தாமசு இரெயிட்டர் ஆகிய இருவரும் முறையே 1994, 1995 இல் பறப்பதற்குரிய முதன்மையான நபர்கள் ஆவர் என்ற ஒப்பந்தம் 1993 ஆம் ஆண்டில் கையெழுத்தானது.
பெத்ரோ துக்கியுவும் கிரிசுடர் ஃபக்ளசாங்கும் அவர்களுக்கு உதவியாளர்களாகத் தெரிவு செய்யப்பட்டனர். சோயுசு விண்கலத் தொகுப்பிலும், மீர் விண்வெளி நிலையத்திலும் இவர்கள் உருசிய மொழியில் பயிற்றுவிக்கப்பட்டனர்.  
மெர்போல்டும், தாமசு இரெயிட்டரும் முறையே யூரோமிர் 94 ( சோயுசு டி.எம்-20) மற்றும் யூரோமிர் 95 ( சோயுசு டி.எம்-22) திட்டங்களில் விண்னில் பறந்தனர். இரெயிட்டர் இத்திட்டத்தில் விண்வெளியில் நடைபோட்டார் என்பது குறிப்பிடத்தக்கது ஆகும்.
# புறா வகைகளின் பட்டியல்

இப்பட்டியல் வீட்டில் வளர்க்கப்படும் புறாக்களை மட்டும் கொண்டுள்ளது.
# புறா வகைகளின் பட்டியல்

## புறாக்கள்

### அ

- ஆச்சன் லகுவர் கேடய ஆந்தை (=*Aachen Luster Shield*, ELFP-No. D/705; = *Aachen Shield Owl*)
- ஆப்பிரிக்க ஆந்தை (GB/710)
- ஆல்டென்பர்கர் தாரைப் புறா (D/513)
- அமெரிக்க ராட்சத ரன்ட் புறா
- அமெரிக்கன் சோ ரேசர் (ESKT/031)
- அனடோலிய ரிங்க்பீட்டர் (TR<sup>(D)</sup>/1104)
- ஆன்ட்வெர்ப் சுமெர்லி (B/701)
- அரேபிய தாரைப் புறா (D/514)
- அரச புறா (ESKT/204)
- ஆர்க்காங்கல் (புறா) (=*Gimpel* (D/402))
- ஆர்மீனியன் டம்ப்லர்
- ஆஸ்திரேலியன் பெர்ஃபார்மிங் டம்ப்லர்
- ஆஸ்திரேலியன் சாடில்பேக் டம்ப்லர்
- ஆங்கிலேய கேரியர் (=*Carrier* (GB/101))
- ஆங்கிலேய விசிறிவால் (=*Garden Fantail* (GB/608))
- ஆங்கிலேய நீளமுக டம்ப்லர் (clean legged (GB/830) and muffed (GB/831))
- ஆங்கிலேய மேக்பை (GB/807)
- ஆங்கிலேய நன் புறா (=*Nun* (GB/896))
- ஆங்கிலேய பவுட்டர் (GB/310)
- ஆங்கிலேய குறுமுக கர்ணப் புறா (GB/832)
- ஆங்கிலேய தாரைப் புறா (ESKT/508)
# புறா வகைகளின் பட்டியல்

## புறாக்கள்

### இ

- இந்திய விசிறிவால் (ESKT/607)
- இந்திய கோலா
- இத்தாலிய ஆந்தை (I/706)
- இலாகூர் புறா (D/037)
- ஈரானிய ஹைஃப்லையர்
# புறா வகைகளின் பட்டியல்

## புறாக்கள்

### உ

- உக்ரைன் ஸ்கைகட்டர் (=*Ukrainian Skycutter*, =*Polish Eagle* (PL/963))
- உரல் கோடிட்ட பிடரி புறா
# புறா வகைகளின் பட்டியல்

## புறாக்கள்

### எ

- எகிப்திய ஸ்விஃப்ட் (GB/043)
- எலிசிடர் புருசுலர் (=*Old German Magpie Tumbler* (D/828))
# புறா வகைகளின் பட்டியல்

## புறாக்கள்

### க

- கார்னியா (F/007)
- கவுசோயிசு புறா (F/008)
- கோபர்க் வானம்பாடி புறா (D/025)
- கொலோன் கரணப் புறா (D/827)
- கொண்டை சவுல்சு புறா (F/018)
- குமுலெட் (GB/822)
- கடிடானோ பவுட்டர் (=*Gaditano Cropper* (E/337))
- கலட்சு சுழல் கரணப் புறா (RO/974)
- கென்ட் கிராப்பர் (B/309)
- கிரானடினோ பவுட்டர் (E/343)
- ஹெல்மெட் புறா
- ஹோல்லே கிராப்பர் (NL/331)
- ஹோமிங் புறா
- காலர் புறா (GB/605)
- கீவ் கரணப் புறா (RUS<sup>(D)</sup>/891)
- கோமன் கரணப் புறா (H/857)
- கீழை சுருள் புறா (GB/714)
- கீழை சுழல் கரணப் புறா (D/850)
- சுழல் கரணப் புறா,
# புறா வகைகளின் பட்டியல்

## புறாக்கள்

### ச

- சீன பறக்கும் புறா (=*Chinese Nasal Tuft*; Chinese Tumbler (D/914))
- சீன ஆந்தை (D/609)
- சிஸ்டோபோலிய உயர பறக்கும் புறா
- சுருள் இறகுப் புறா (D/601)
- ஜெர்மன் பியூட்டி ஹோமர் (D/032)
- ஜெர்மன் மோடெனா (D/206)
- ஜெர்மன் நன் (D/897)
- சாக்சன் ஃபேரி சுவாலோ
- சாக்சன் பீல்டு புறா (D/475)
- சாக்சன் துறவி (D/467)
- சாக்சன் சீல்டு (D/471)
- சாக்சன் ஸ்பாட் (D/472)
- ஸ்கான்டரூன் (D/105)
- ஸ்மால்கல்டன் மூர்ஹெட் (D/602)
- செர்பிய ஹைஃப்லையர் (SRB/886)
- சிராசு டம்ப்லர் (D/920)
- சவுத் ஜெர்மன் மாங் (muffed (D/436) and clean legged (D/437))
- சவுத் ஜெர்மன் சீல்டு (D/438)
- ஸ்டார்கார்டு சேக்கர் (D/818)
- இசுடார்லிங் புறா (D/405)
- இசுடிரால்சுன்டு ஹைஃப்லையர் (D/804)
- சிராசர் புறா (D/023)
- ஸ்வெர்டுலோவிஸ்க் நீல சாம்பல் பல அம்ச தலை புறா
- செகடின் ஹைஃப்லையர் (H/861)
- ஜிட்டர்ஹால் (=*Stargard Shaker* (D/818))
# புறா வகைகளின் பட்டியல்

## புறாக்கள்

### ட

- டமாஸ்கஸ் புறா (GB/042)
- டானிசு காலர் (DK/604)
- டானிஸ் சுவாபியன் (DK/404)
- டானிசு டம்ப்லர் (DK/810)
- டான்சிக் ஹைஃப்ளையர் (D/816)
- டபிரசின் கர்ணப் புறா (H/849)
- டொமஸ்டிக் சோ பிலைட் Domestic Show Flight (ESKT/915)
- டோமினோ சுருள்Domino Frill (GB/715)
- டோனெக் (=*Dunek*)
- டிரெசுடன் தாரைப் புறா (D/505)
- டச்சு பியூட்டி ஹோமர் (NL/033)
- டச்சு கிராப்பர் (NL/302)
- டார்மிகன் (GB/611)
- டிப்லர் புறா
- டர்பிட் (GB/711)
- டிரகூன் (GB/104)
# புறா வகைகளின் பட்டியல்

## புறாக்கள்

### ந

- நார்விச் கிராப்பர் (GB/306)
- நன் (GB/896) (=*English Nun*)
- நிஸ் வெள்ளை வால் ஹைஃப்லையர்
# புறா வகைகளின் பட்டியல்

## புறாக்கள்

### த

- துரிஞ்சன் வண்ண புறா, a group of pigeon breeds
# புறா வகைகளின் பட்டியல்

## புறாக்கள்

### ப

- புராதான கரணப் புறா (D/907)
- பார்பு புறா (Barb pigeon) (GB/102)
- பெல்ஜிய ரிங்க்பீட்டர் (B/1102)
- பெர்லின் சார்ட் ஃபேசுடு கரணப் புறா (D/904)
- பிஜல்ஜினா சுழல் கரணப் புறா (BiH/1008)
- பர்மிங்கம் சுழல் கரணப் புறா (GB/918)
- பொகாரா தாரைப் புறா (GB/501)
- பிரெசுலோ கரணப் புறா (D/911)
- பிரித்தானிய சோ ரேசர்
- புருன்னர் பவுட்டர் (CZ/330)
- புடாபெஸ்ட் ஹைஃப்லையர் (Poltli)
- பர்சா கரணப் புறா (TR<sup>(D)</sup>/894)
- பெலசிகாசா கரணப் புறா (H/858)
- பிரெஞ்சு மான்டைன் (F/006)
- பனிப் புறா (D/403)
- பழைய டச்சு கபுசின் (NL/603)
- பழைய டச்சு கரணப் புறா (NL/826)
- பழைய கீழை சுருள் (=*Old Oriental Owl* (D<sup>(USA)</sup>/726))
- பழைய ஜெர்மன் கிராப்பர் (D/301)
- பழைய செர்மானிய ஆந்தை (D/704)
- பழைய கீழை ஆந்தை (D<sup>(USA)</sup>/726) (=*Old Fashioned Oriental Frill*)
- பாகிஸ்தான் ஹைஃப்லையர்
- பார்லர் சுழல் கரணப் புறா
- பிக்மி பவுட்டர் (GB/329)
- போலந்து ஹெல்மட் (=*Polish Krymka Tumbler* (PL/934))
# புறா வகைகளின் பட்டியல்

## புறாக்கள்

### ம

- மோடெனா (GB/205)
- மஃப்ஃபெடு ஹெல்மட் (=*Polish Helmet*, =*Polish Krymka Tumbler* (PL/934))
- மேற்கு இங்கிலாந்து டம்ப்லர் (GB/833)
# புறா வகைகளின் பட்டியல்

## புறாக்கள்

### ர

- ரேசிங் ஹோமர்
- ரிவர்சேவிங் பவுட்டர் (=*Reversewing Cropper* (D/304))
- ரோசன் சிராக்
# புறா வகைகளின் பட்டியல்

## புறாக்கள்

### ல

- லுசெர்ன் தங்க காலர் (CH/421)
# புறா வகைகளின் பட்டியல்

## புறாக்கள்

### வ

- விசிறிவால் புறா (GB/606)
- வாலன்சிய ஃபிகரிட்டா (=*Valencian Frill* (E/722))
- வியன்னா ஹைஃப்லையர் (A/981)
- ஊர்ஸ்பர்க் சீல்டு கிராப்பர் (NL/327)
# யாஸ்கர்

**யாஸ்கர்**, பாணினிக்குப் பின் வந்த சமசுகிருத மொழியின் புகழ் பெற்ற சொல் இலக்கண ஆசிரியர் ஆவார். இவர் கி மு 6 அல்லது 5ஆம் நூற்றாண்டில் வாழ்ந்தவர் எனக் கருதப்படுகிறது. வேதாங்கத்தின் ஆறு பகுதிகளில் ஒன்றான நிருக்தம் எனப்படும் வேத கால சமசுகிருத மொழியின் சொற்களின் இலக்கணத்தை வகுத்தவர்.
# யாஸ்கர்

## சொற்களஞ்சியத்திற்குரிய பிரிவுகள் மற்றும் பேச்சு பாகங்கள்

சமசுகிருத மொழிச் சொற்களை நான்கு பெரும் பிரிவுகளாக வகுத்தவர்:
1. நாமம் – பெயர்ச்சொல்
1. ஆக்யோ – வினைச்சொல்
1. உபசர்க்கம் – உரிச்சொல் அல்லது முன்னிணைப்பு
1. நிபாதம் – Grammatical particles, invariant words (perhaps prepositions)
# யாஸ்கர்

## இதனையும் காண்க

- வேதாங்கங்கள்
- வியாகரணம்
# சன் பீல் ஏரி

**சன் பீல்** அல்லது **சொன் பில்** (*Son Beel, (Shon Bill*); இது, இந்தியாவின், தெற்கு அசாமில் அமைந்துள்ள பேரேரிகளில் ஒன்றாகும். அசாம் மாநிலத்தின் மிகப்பெரிய சதுப்புநிலப் பிராந்தியத்தில் வியாபித்துள்ள இந்த நன்னீர் ஏரி, அம்மாநிலத்தின் கரீம்கஞ்சு மாவட்டத்தில் அமைந்துள்ளது. குளிர்காலத்தின்போது சிறப்பாக நெல் சாகுபடி செய்யும் முழுமையான விளைநிலமாக உள்ள சன் பீல் ஏரி, மார்ச்சுக்கு பின் குளிர்காலம் முடிந்து தண்ணீர் நிரம்பிக் காணப்படுகிறது.
# எஸ். டி. சுப்பையா

**எஸ். டி. சுப்பையா** தமிழ்த் திரைப்பட நடிகராவார். தனது காலத்து தமிழ்த் திரையுலகில் நடிப்பாற்றலும், பாடும்திறனும் கொண்டிருந்த இவர் நிறைய திரைப்படங்களில் நடிக்கவில்லை. பக்த கௌரி திரைப்படத்தில் இடம்பெற்ற *மாய உலகை மதியாதே...*, *நான்முகன் படைப்பில்...* ஆகிய பாடல்கள் சுப்பையாவால் பாடப்பட்டவையாகும்.
# எஸ். டி. சுப்பையா

## நடித்த திரைப்படங்கள்

- சதி அகல்யா (1937)
- ஹரிஹரமாயா (1940)
- சதி மகானந்தா (1940)
- மந்தாரவதி (1941)
- பிரபாவதி (1942)
- பிருதிவிராஜன் (1942)
- திவான் பகதூர் (1943)
- அருந்ததி (1943)
- மாரியம்மன் (1948)
# எளிய அறிவு ஒழுங்கமைப்பு முறைமை

**எளிய அறிவு ஒழுங்கமைப்பு முறைமை** (Simple Knowledge Organization System - SKOS - இசுகோசு) என்பது கட்டுப்படுத்தப்பட்ட கலைச்சொற்கள் (controlled vocabulary), வகைப்பாட்டியல் (taxonomy), நிகண்டுகள் போன்றவற்றை உருமாதிரியாக்கப் பயன்படும் ஓர் உலகளாவிய வலைச் சேர்த்திய பரிந்துரை ஆகும். இது வலை மெய்ப்பொருளிய மொழியில் எழுதப்பட்ட ஒரு மெய்ப்பொருளியம் ஆகும். இது பொருளுணர் வலைத் தொழில்நுட்பங்களின் ஒரு பகுதி ஆகும்.  
பல்வேறு வகைப்படுத்தல் முறைமைகள், கட்டுப்படுத்தப்பட்ட கலைச்சொற்கள் இசுகோசினைப் பயன்படுத்தி வெளியிடப்பட்டுள்ளன.
# டைசயனமைடு

**டைசயனமைடு** *(Dicyanamide)* C<sub>2</sub>N<sub>3</sub><sup>–</sup> என்ற வேதி வாய்ப்பாட்டைக் கொண்ட ஒரு அயனி ஆகும். இருசயனமைடு, இருசயனமைன் என்ற பெயர்களாலும் இவ்வேதிச் சேர்மம் அழைக்கப்படுகிறது. இவ்வயனியில், இரண்டு சயனைடு குழுக்கள் மையத்திலுள்ள நைட்ரசன் எதிர்மின் அயனியுடன் பிணைக்கப்பட்டுள்ளன. 2-சயனோகுவானிடின் சேர்மம் சிதைவடைந்து இருசயனமைடு உருவாகிறது. கரிம மற்றும் கனிம உப்புகளில் இவ்வயனி ஓர் இணையெதிர் அயனியாக விரிவாகப் பயன்படுத்தப்படுகிறது. மேலும், பல்வேறு கரிமச் சகப்பிணைப்புச் சேர்மங்களை தொகுப்பு முறையில் தயாரிக்க உதவும் வினைபடு பொருளாகவும் பயன்படுகிறது.  
கரிம மீக்கடத்திகளில் எதிரயனிக் கூறாக டைசயனமைடு பயன்படுத்தப்பட்டது. 1990 களில், அமைப்பு நிலையில் உயர் நிலைமாறு வெப்பநிலை கொண்ட மீக்கடத்தியாக இவ்வயனி கருதப்பட்டது . பெப்டைடுகளை உற்பத்தி செய்யும் வினைகளில் இச்சேர்மத்தின் பங்களிப்பு எவ்வாறு உள்ளதென தீன் கென்யோன் சோதித்துப் பார்த்தார். இவ்வினைகளின் தன்மையைக் கருத்திற்கொண்டு, மேலும் சோதனையைத் தொடர்ந்த இவருடைய இணை பணியாளர், இருசயனமைடு ஒர் உயிர்வழிப் பிறப்பு முன்னோடியாக இருக்கும் சாத்தியங்கள் உள்ளதாக தெரிவித்தார்
# சாம் அ. சபாபதி

**சாமுவேல் அரியரத்தினம் சபாபதி** (*Samuel Ariaretnam Sabapathy*, 6 செப்டம்பர் 1898 &ndash; 12 பெப்ரவரி 1964 ) இலங்கைத் தமிழ் வழக்கறிஞரும், முதலாவது யாழ்ப்பாண முதல்வரும் ஆவார். இவர் யாழ்ப்பாண நகரசபைத் தலைவராகவும் பதவி வகித்துள்ளார்.
# சாம் அ. சபாபதி

## இளமைக்காலம்

சபாபதி 1898ம் ஆண்டு செப்டெம்பர் 6ம் தேதி பிறந்தார். இவரது தந்தையார் வரணியைச் சேர்ந்த கனகசபைப்பிள்ளை, தாயார் அன்னம்மா. இவரது உடன்பிறந்தாரான எஸ். குலேந்திரன் முன்னாள் யாழ்ப்பாண ஆயர் ஆவார்.
# சாம் அ. சபாபதி

## இறப்பு

சபாபதி 1964 பெப்ரவரி 12 ஆம் தேதி தனது 66 ஆவது வயதில் காலமானார்.
# கரண் சிங்

**கரண் சிங்** (Karan Singh) (பிறப்பு:9 மார்ச் 1931), ஜம்மு காஷ்மீர் இராச்சியத்தின் மன்னர் ஹரி சிங்கின் மகன் ஆவார். ஜம்மு காஷ்மீர் மாநில ஆளுநராகவும், இந்திய தேசிய காங்கிரசு கட்சியின் தலைவர்களில் ஒருவராகவும் இருந்தவர். மேலும் இந்திய நாடாளுமன்றத்தின் மக்களவை மற்றும் இந்திய நாடாளுமன்றத்தின் மாநிலங்களவை உறுப்பினராகவும் பணியாற்றியவர். இந்திய அரசின் சுற்றுலா, விமானப் போக்குவரத்து, சுகாதாரம் மற்றும் குடும்ப நல அமைச்சராகவும் பணியாற்றியவர். மேலும் அமெரிக்காவுக்கான இந்தியாவின் தூதுவராகவும் பணியாற்றியவர்.பனாரசு இந்து பல்கலைக்கழகம் மற்றும் கஷ்மீர் பல்கலைக்கழகம் ஆகியவற்றின் துணைவேந்தராகப் பணியாற்றியவர். பல நூல்களை எழுதியவர். காஷ்மீர் பிரச்சினைகளில் இந்திய அரசுக்கு அவ்வப்போது ஆலோசனைகள் வழங்குபவர்.  
2019 ஜம்மு காஷ்மீர் மறுசீரமைப்பு சட்டத்தின் மூலம் இந்திய அரசியலமைப்பு சட்டம், பிரிவு 370 மற்றும் இந்திய அரசியலமைப்புச் சட்டம், பிரிவு 35ஏ ஆகியவைகள் நீக்கப்பட்டதன் மூலம் ஜம்மு காஷ்மீர் மற்றும் லடாக் பகுதிகள் சமூகப் பொருளாதாரம் மற்றும் கல்வியில் முன்னேறும் என கரண்சிங் கருத்து தெரிவித்துள்ளார்.
# கரண் சிங்

## இளமையும் கல்வியும்

இராசபுத்திர டோக்ரா வம்சத்தில் பிறந்த கரண் சிங், பள்ளிக் கல்வியை டேராடூனில் உள்ள டூன் பள்ளியிலும், கல்லூரிக் கல்வியை கஷ்மீர் பல்கலைக்கழகத்திலும், அரசியல் அறிவியலில் முதுநிலை படிப்பு மற்றும் முனைவர் படிப்பை தில்லி பல்கலைக்கழகத்திலும் முடித்தவர்.
# கரண் சிங்

## குடும்பம்

கரண்சிங்கிற்கு யசோ இராச்சிய இலக்குமி எனும் மனைவியும், அஜாத சத்ரு எனும் மகனும், ஜோத்சனா எனும் மகளும் உள்ளனர்.
# கரண் சிங்

## விருதுகள்

இவரது சீரிய குடியியல் பணியைப் பாராட்டி இந்திய அரசு, 2005இல் பத்ம விபூசன் விருது வழங்கியது.
# கரண் சிங்

## மறைவு

கரண் சிங் உடல்நலக் குறைவால் 12 மே 2017 அன்று மறைந்தார்.
# கரண் சிங்

## இதனையும் காண்க

- ஜம்மு காஷ்மீர் இராச்சியம்
- ஜம்மு காஷ்மீர் வரலாறு
- ஜம்மு காஷ்மீர்
- குலாப் சிங்
- ரண்பீர் சிங்
- ஹரி சிங்
# சி. நாகராஜா

**சின்னத்தம்பி நாகராஜா** (28 பெப்ரவரி 1931 – 8 மே 2008) என்னும் முழுப் பெயர் கொண்ட **சி. நாகராஜா** ஒரு இலங்கைத் தமிழ் வழக்கறிஞர். இவர் யாழ்ப்பாண மாநகர முதல்வராகவும், யாழ் மாவட்ட அபிவிருத்திச் சபையின் துணைத் தலைவராகவும் பணியாற்றியுள்ளார்.
# சி. நாகராஜா

## இளமைக்காலம்

நாகராஜா 1931ம் ஆண்டு பெப்ரவரி மாதம் 28ம் தேதி பிறந்தார். இலங்கையில் யாழ்ப்பாணம் இந்துக் கல்லூரியில் பள்ளிக் கல்வியை முடித்த பின்னர், மேற் படிப்புக்காகத் தமிழ்நாடு சென்று மதராசு கிறித்தவக் கல்லூரியில் சேர்ந்தார். அங்கே ஆங்கில இலக்கியத்தில் இளநிலை, முதுநிலைப் பட்டங்களைப் பெற்றார். 1981ல் புதிதாக உருவாக்கப்பட்ட யாழ்ப்பாண மாவட்ட அபிவிருத்திச் சபையின் துணைத் தலைவராகத் தேர்வான இவர், 1982. அப்பதவியை விட்டு விலகினார். சில காலம் அவர் வன்னிப்பகுதியில் வாழ்ந்து வந்தார்.
# சி. நாகராஜா

## இறுதிக்காலம்

1990களில் ஐக்கிய அமெரிக்காவில் உள்ள நியூ செர்சிக்குக் குடி பெயர்ந்த நாகராஜா, 2008ம் ஆண்டில் அங்கேயே காலமானார்.
# தர்மா குமார்

**தர்மா குமார்** (மார்ச்சு 1928–19,அக்டோபர் 2001) ஓர் பொருளியல் வரலாற்றாசிரியர், பேராசிரியர், நூலாசிரியர் ஆவார்.
# தர்மா குமார்

## இளமைக்காலமும் கல்வியும்

தர்மா தமிழ்நாட்டைச் சேர்ந்த வெங்கடராமன் என்பவரின் மகள் ஆவார். லாகூரிலும், மும்பையிலும் இவருடைய இளமைக் காலம் கழிந்தது.
பொருளியல் இளங்கலைப் படிப்பை மும்பை எல்பின்ட்சுடோன் கல்லூரியிலும், பொருளியல் முதுகலையைக் கேம்பிரிச்சிலும் முடித்தார்.
# தர்மா குமார்

## பணிகள்

1948 ஆம் ஆண்டில் இந்தியா திரும்பியதும் ரிசர்வ் வங்கியில் பணியில் சேர்ந்தார்.
1951 இல் லோவ்ராஜ் குமார் என்பவரைக் காதலித்துத் திருமணம் செய்து கொண்டார். இவர்களுக்கு ராதா குமார் என்ற மகள் உண்டு.
உலக விவகாரங்களுக்கான இந்தியக் கவுன்சிலில் சில காலம் வேலை செய்தார். பின்னர் 1966 ஆம் ஆண்டில் தில்லி பொருளியல் பள்ளியில் பேராசிரியராகச் சேர்ந்தார். ஒய்வு பெறும் வரை அங்குப் பணியாற்றினார்,.
# தர்மா குமார்

## எழுத்துப் பணிகள்

தென்னிந்தியாவில் நிலமும் சாதியும் என்ற பெயரில் நூல் எழுதி வெளியிட்டார். இந்த நூலுக்கு எல்லென் மெக்கார்தர் பரிசு கிடைத்தது.
இந்தியப் பொருளாதார சமூக வரலாறு ரிவியூ என்னும் இதழுக்குப் பதிப்பாசிரியராக இருந்தார்.
தனிமனித உரிமைகள், சமயச் சார்பின்மை, சனநாயக உரிமைகள் ஆகியவற்றில் ஈடுபாட்டுடன் இருந்தார்.
பொருளியல், சமூகவியல், ஆகிய இரண்டையும் உள்ளடக்கி இவருடைய ஆய்வுகள் விளங்கின.
இந்தியா மற்றும் அயல் நாடுகளின் பல்கலைக் கழகங்களின் கருத்தரங்குகளில் உரையாற்றினார்.
# தர்மா குமார்

## மேலும் பார்க்க

http://www.thehindu.com/mag/2001/11/04/stories/2001110400120200.htm
# மெனாண்டர்

, மன்னர் மெனாண்டர் பௌத்தம் தொடர்பான கேள்விகள் கேட்டல்]]  
கிரேக்க கலைநயத்தில் வடிவக்கப்பட்டதும், முதன் முதலில் வெளி உலகத்தால் அறியப்பட்டதுமான கௌதம புத்தரின் உருவச்சிலை, காந்தாரம்]]  
**முதலாம் மெனாண்டர் சோத்தர்** அல்லது **மிலிந்தர்** (Menander I Soter) (, (*Ménandros A' ho Sōtḗr*), இந்திய பாளி மொழியில் **மிலிந்தர்** என அழைக்கப்படுவர். இந்தோ கிரேக்க மன்னரான முதலாம் மெனாண்டர் தெற்காசியாவின் வடமேற்கில் ஒரு பேரரசை நிறுவியதுடன், பௌத்த சமயத்திற்கு ஆதரவளித்தவர்.(165//155
# மெனாண்டர்

## மெனாண்டரின் ஆட்சிப் பரப்புகள்

பாக்திரியா, தற்கால ஆப்கானித்தான், பாகிஸ்தான், இந்தியாவின் பஞ்சாப், அரியானா, இமாசலப் பிரதேசம் மற்றும் ஜம்மு காஷ்மீர் பகுதிகளை கொண்டது. இவரது பேரரசின் தலைநகராக **சகலா** எனும் தற்கால சியால்கோட் என அறியப்படுகிறது. இந்தோ கிரேக்க மன்னர்களில் முதலாம் மெனாண்டர் முதன் முதலில் நாணயங்களை வெளியிட்டவர்.
# மெனாண்டர்

## மறைவு

கி மு 130இல் மெனாண்டரின் மறைவிற்குப் பின், அவரது சிறு வயது மகன் ஸ்டாட்ரோ ஆட்சிக் கட்டிலில் அமரும் வரும் வரை, அவரது மனைவி *அகதோக்லியா* ஆட்சிபுரிந்தார்.
# மெனாண்டர்

## இதனையும் காண்க

- ஸ்டாட்ரோ
- நாகசேனர்
- இந்தோ கிரேக்க நாடு
- இந்தோ சிதியன் பேரரசு
# நாகசேனர்

பௌத்தம் தொடர்பான கேள்விகளுக்கு நாகசேனர் விடையளித்தல்]]  
**நாகசேனர்** (Nāgasena), சர்வாஸ்திவாத பௌத்தப் பிரிவின் நிறுவனரும், கி மு 150ல் காஷ்மீரில் பிறந்த பாளி மொழி அறிஞரும் ஆவார்.  
இந்தோ கிரேக்க மன்னர் மெனாண்டரின் பௌத்த சமயம் தொடர்பான கேள்விகளுக்கு, நாகசேனர் பதில் அளிக்கும் வண்ணம் அமைந்த, **மிலிந்த பன்கா** எனும் பாளி மொழி பௌத்த நூலை இயற்றியவர்.  
பௌத்த மெய்யியல் நூலான திரிபிடகத்தை, பாடலிபுத்திரத்தில், தான் ஒரு கிரேக்க பௌத்த பிக்குவிடமிருந்து கற்றதாக நாகசேனர், தான் இயற்றிய **மிலிந்த பன்கா** நூலில் குறித்துள்ளார். மேலும் கிரேக்க பௌத்த குருவின் வழிகாட்டுதலின் படி, தனக்கு ஞானம் ஏற்பட்டு, போதிசத்துவ நிலை அடைந்ததாக கூறுகிறார். மகாயான பௌத்தப் பிரிவில், நாகசேனர் 18 அருகதர்களில் ஒருவராகப் போற்றப்படுகிறார்.
# கராகீனன்

**கராகீனன்** என்பது கடல் பாசியிலிருந்து தயாரிக்கப்படும் ஒரு வித மாவுப்பொருளாகும்.  
இதன் **பயன்கள்** பலவாகும். குறிப்பாக சிலவகை உணவுபொருட்கள் தயாரிப்பதிலும் வேதியியல் துறையிலும் மருந்து மற்றும் அழகுசாதனப் பொருட்கள் தயாரிப்பதிலும் ஐசுகிரீம், பற்பசை தயாரிப்பிலும் பயன்படுகின்றது. எல்லா வித தேவையான ஊட்டச்சத்துகளும் இதில் இருப்பதால் விவசாயிகள் இதனை **இயற்கை உரமாகப்** பயன்படுத்துகிறார்கள்.  
இந்தியா தேவைகளை ஈடுசெய்ய இதனை வெளிநாடுகளில் இருந்து இறக்குமதி செய்கின்றது. தமிழக கடற்கரைப் பகுதிகளில் கடற்பாசி பயிரிடஅரசு ஊக்கப்படுத்துகிறது.
# பாலசுப்பிரமணியம்

**பாலசுப்பிரமணியம்** அல்லது **பாலசுப்பிரமணியன்** (*Balasubramaniam* or *Balasubramanian*)(; ; ; ) என்பது தென்னிந்தியா மற்றும் இலங்கையில் ஆண்களின் பெயராகும். தென்னிந்தியாவில் பாரம்பரியமாக ஆண்களும் பெண்களும் பாலசுப்பிரமணியன் என்பதை குடும்பப் பெயராகப் பயன்படுத்துகின்றனர். பாலசுப்ரமணியம் என்னும் சொல்லானது சமசுகிருத வார்த்தையாகும். பால என்பது "இளம்" என்றும் மற்றும் சுப்ரமணியம் (*சு* சமஸ்கிருத சொல்லான "புனிதமான" மற்றும் ப்ரமணியம் என்பது "உச்ச ஆவியின் மங்களகரமான சுடரொளியில் மிகச்சிறந்து" எனப் பொருள் படும்படி மொழிப் பெயர்க்கப்பட்டுள்ளது. இது இந்து கடவுளான முருகனின் குழந்தை அல்லது இளமைப் பருவத்தினைக் குறிப்பிடுகிறது. இதுபோல பாலகிருஷ்ணா என்ற சொல் இளம் வயது கிருட்டிணனைக் குறிக்கிறது.  
தெலுங்கில், சமஸ்கிருத மூல வார்த்தையுடன் நெருக்கமாக உள்ள இந்த பெயர் **பாலசுப்பிரமண்யம்** அல்லது **பாலசுப்பிரமணியம்** என்று எழுதப்பட்டுகிறது. கன்னடத்தில், இந்தப்பெயரானது **பாலசுப்பிரமண்யா** அல்லது **பாலசுப்பிரமண்யா** என்று குறிப்பிடப்படுகிறது.
# பாலசுப்பிரமணியம்

## குறிப்பிடத்தக்க நபர்கள்

- எசு. பாலசுப்பிரமணியன், அம்பாசமுத்திரம் மேனாள் சட்டமன்ற உறுப்பினார்
- பாலசுப்பிரமணியம் (பிறப்பு 1966), இந்திய ஒளிப்பதிவாளர்
- ஆ. பாலசுப்பிரமணியம் (பிறப்பு 1971), இந்திய கலைஞர்
- டி. பாலசுப்பிரமணியம், இந்திய நடிகர்
- ஜி. என். பாலசுப்பிரமணியம் (1910-1965), இந்திய இசைக்கலைஞர்
- கே. பாலசுப்பிரமணியன், இந்திய அரசியல்வாதி
- கிருஷ்ணகுமார் பாலசுப்பிரமணியன், இந்திய நடிகர்
- குடவாயில் பாலசுப்ரமணியன், இந்திய தொல்பொருள் ஆய்வாளர்
- பி. பாலசுப்பிரமணியம் (1960–2013), மலேசிய காவல்துறை அதிகாரி
- பி. பாலசுப்பிரமணியன், இந்திய அரசியல்வாதி
- ஆர். பாலசுப்பிரமணியம், இந்திய நடிகர்
- ராமச்சந்திரன் பாலசுப்ரமணியன் (பிறப்பு 1951), இந்திய கணிதவியலாளர்
- எஸ். பாலசுப்பிரமணியன் (பிறப்பு 1936), இந்திய பத்திரிகையாளர்
- எஸ். பி. பாலசுப்பிரமணியம் (1946-2020), இந்திய இசைக்கலைஞர்
- எஸ். ஆர். பாலசுப்ரமணியன், இந்திய அரசியல்வாதி
- சங்கர் பாலசுப்பிரமணியன் (பிறப்பு 1966), பிரித்தானிய வேதியியலாளர்
- சிற்பி பாலசுப்ரமணியம் (பிறப்பு 1936), இந்திய கவிஞர் மற்றும் கல்வியாளர்
- வி. பி. பாலசுப்ரமணியன், இந்திய அரசியல்வாதி
# பாலசுப்பிரமணியம்

## குறிப்பிடத்தக்க நபர்கள்

### குடும்ப பெயர்

- பாலசுப்பிரமணியம் டெனிஸ்வரன் இலங்கையின் வழக்கறிஞரும் அரசியல்வாதியும்
- பாலசுப்பிரமணியன் முத்துராமன், இந்திய தொழிலதிபர்
- பாலசுப்பிரமணியம் நெமினாதன் (பிறப்பு 1922), இலங்கை அரசியல்வாதி
- பாலசுப்பிரமணியம் ராமமூர்த்தி (1922-2003), இந்திய மருத்துவர்
- பாலசுப்பிரமணியன் சுந்தரம், இந்திய வேதியியலாளர்
- மலர் பாலசுப்பிரமணியன் (பிறப்பு 1976), அமெரிக்க மருத்துவர்
- ராஜீவ் பாலசுப்பிரமணியம் (பிறப்பு 1974), பிரித்தானிய எழுத்தாளர்
# முசுனூரி நாயக்கர்கள்

**முசுனூரி நாயக்கர்கள்** (**Musunuri Nayaks**) என்பவர்கள் 14 ஆம் நூற்றாண்டைச் சேர்ந்த தென்னிந்திய போராளி மன்னர்களாவர். இவர்கள் செயல்பட்ட பகுதி தெலங்காணா ஆகும்.  
இவர்கள் தில்லி சுல்தான்கள் காகதீயர்களை வெற்றி கொண்டு அவர்களது நாட்டைக் கைப்பற்றிய நிலையில், தில்லி சுல்தான்களிடம் இருந்து 1326 இல் ஆந்திராவை மீட்ட வீரத் தலைவர்களாவர்.
# முசுனூரி நாயக்கர்கள்

## துருக்கியரை எதிர்த்து

தில்லி சுல்தான்களிடம் காக்கத்தியர்களின் வீழ்ச்சிக்குப்பின் அவர்களது நாட்டைத் தங்களுடைய நாட்டுடன் இணைத்துக் கொண்ட தில்லி சுல்தான்கள் வாரங்கல்லுக்கு "சுல்தான்பூர்" என புதிய பெயரைச் சூட்டினர். இப்பகுதிக்கு ஆளுநராக குறுகிய காலம் இருந்த உலு கான் தில்லி சுல்தான் முகமது பின் துக்லக்கால் 1324 இல் தில்லிக்கு திரும்ப அழைக்கப்பட்டார். காக்கதிய படையின் முன்னாள் தளபதியான, நாகையா கன்ன விப்ரடு என்பவர் மாலிக் மக்புல் என்ற புதிய பெயரோடு இப்பகுதியின் புதிய ஆளுநராக நியமிக்கப்பட்டார்.<span id="cite_ref-FOOTNOTEWagonerRice200178_2-0" rel="dc:references"><span></span></span><span id="cite_ref-FOOTNOTEWagonerRice200178_2-0" rel="dc:references"></span> எனினும், துக்லக்கால் வெற்றி கொள்ளப்பட்ட காக்கதிய பேரரசின் உள்ளூர் தலைவர்களால் அதிகாரம் மீண்டும் கைப்பற்றப்பட்டது.<span id="cite_ref-FOOTNOTEEaton200526-27_3-0" rel="dc:references"><span></span></span><span id="cite_ref-FOOTNOTEEaton200526-27_3-0" rel="dc:references"></span>  
1330 இல், முசுனூரி புரோலயா நாயக்கரால் பித்தாபுரம் அருகே வெளியிடப்பட்ட விலாசா மானிய செப்பேட்டில் துருக்கியரால் தெலுங்கு நாட்டில் ஏற்பட்ட பேரழிவுகளைப் பற்றிக் குறிப்பிட்டு சட்ட ஒழுங்கை நிலைநிறுத்தத் தாமே தகுதியானவர் என்பதையும் வெளியிட்டுள்ளார். இவரது வாரிசான, காப்பையா நாயக்கர் (ஆட்சிக் காலம் 1333-1368), துருக்கியருக்கு எதிராக ஒரு எழுச்சியை ஏற்படுத்தி, அவர்களை வாரங்கல்லை விட்டு 1336 இல் வெளியேற்றினர்.  
காப்பபைய நாயக்கர் முழுத் தெலங்கானாவையும் 1368 வரை ஆட்சி செய்தார். அவரது மறைவுக்குப் பின் அவருக்கு துணையாக இருந்த நாயக்கர்கள் தங்கள் சொந்த நகரங்களை நோக்கி கலைந்து சென்றதாகக் கூறப்படுகிறது. துருக்கியருக்கு எதிராக இருந்தபோதும், காப்பைய நாயக்கர் தொடர்ந்து துருக்கியரால் வாராங்கல்லில் கட்டப்பட்ட குஷ் மகாலை பயன்படுத்தியதோடல்லாமல் "ஆந்திர நாட்டின் சுல்தான்" என்ற பாரசீகப் பட்டத்தையும் ஏற்றுக் கொண்டிருந்தனர். 1361 இல், இவர் செய்து கொண்ட ஒரு உடன்படிக்கையின் பகுதியாக பாமினி சுல்தான் முகமது ஷாவுக்கு ஒரு சிம்மாசனத்தைப் பரிசாக அளித்தானர்.
# கதிரவேலு பொன்னம்பலம்

**கதிரவேலு பொன்னம்பலம்** (*Cathiravelu Ponnambalam*) என்னும் முழுப்பெயர் கொண்ட **க. பொன்னம்பலம்** யாழ்ப்பாணத்தைச் சேர்ந்த ஒரு வழக்கறிஞரும், யாழ்ப்பாண மாநகர சபையின் இரண்டாவது முதல்வராகப் பணியாற்றியவரும் ஆவார். இலங்கை அரசியலில் புகழ் பெற்ற குடும்பம் ஒன்றைச் சேர்ந்த இவரது நெருங்கிய உறவினர்கள் பலர் அரசியலில் முக்கிய பதவிகளை வகித்துள்ளனர்.
# கதிரவேலு பொன்னம்பலம்

## குடும்பம்

இவரது தந்தையார், மாவட்ட நீதிபதியாகவும், மேல் நீதிமன்ற நீதிபதியாகவும் பணியாற்றிய ஆறுமுகம் கதிரவேலு ஆவார். பொன்னம்பலத்தின் தமையனார் கதிரவேலு சிற்றம்பலம் விடுதலை பெற்ற இலங்கையின் முதல் அஞ்சல் தொலைத்தொடர்பு அமைச்சராக இருந்தார். பெரிய தந்தையார் ஆறுமுகம் கனகரத்தினம், யாழ்ப்பாண நகர சபையின் முதல் தலைவராக இருந்ததுடன், யாழ் கனகரத்தினம் மத்திய மகா வித்தியாலயத்தையும் நிறுவினார். பொன்னம்பலத்தின் தந்தைவழிப் பாட்டனாரின் சகோதரரே யாழ்ப்பாணம் இந்துக் கல்லூரியின் நிறுவனர்களில் ஒருவரான விசுவநாதர் காசிப்பிள்ளை.
# விசுவநாதர் காசிப்பிள்ளை

**விசுவநாதர் காசிப்பிள்ளை** (1849 பெப்ரவரி 12 - செப்டெம்பர் 1936) யாழ்ப்பாணத்தைச் சேர்ந்த அரச சட்டத்தரணியும், யாழ் இந்துக் கல்லூரியை நிறுவியவர்களில் ஒருவரும் ஆவார்.
# விசுவநாதர் காசிப்பிள்ளை

## இளமைக் காலம்

காசிப்பிள்ளை 1849ம் ஆண்டு பெப்ரவரி மாதம் 12ம் தேதி பிறந்தார். இவரது தந்தையார் விநாயகர் விசுவநாதர், தாயார் பெயர் ஐயம்பிள்ளை. பள்ளிக்கல்வியை சுண்டிக்குளி செமினரியில் பெற்றுக்கொண்ட காசிப்பிள்ளை, மேற்படிப்புக்காக 1867ல் மதராசுக்குச் சென்றார் (தற்போதைய சென்னை). பின்னர் சட்டத்துறையில் தொழில் செய்ய எண்ணிய அவர் வழக்கறிஞரான சி. பிரிட்டோவின் கீழ் பயிற்சி பெற்றுச் சட்டத்தரணியானார்.
# விசுவநாதர் காசிப்பிள்ளை

## குடும்பம்

இவர் மூத்ததம்பி என்பவரின் மகளான பார்வதிப்பிள்ளை என்பவரை மணம் செய்துகொண்டார். இவர்களது மகன் அருளம்பலம், மகள் இராசம்மா. காசிப்பிள்ளையின் உடன்பிறந்தாரான ஆறுமுகமுத்தின் மகன்கள் கதிரவேலு, கனகரத்தினம் ஆகியோரும் யாழ்ப்பாணத்தில் பொதுச் சேவையில் ஈடுபட்டுப் புகழ் பெற்றவர்கள். கதிரவேலுவின் ஒரு மகன் க. சிற்றம்பலம் இலங்கை அரசில் மந்திரியாகப் பணியாற்றியவர். இன்னொரு மகன் க. பொன்னம்பலம் யாழ்ப்பாணத்தின் முன்னாள் நகர முதல்வர்.
# விசுவநாதர் காசிப்பிள்ளை

## தொழில்

1876 தொடக்கம் ஆறு ஆண்டுகள் மன்னாரில் தொழில் செய்த காசிப்பிள்ளை 1882ல் யாழ்ப்பாணத்துக்குத் திரும்பினார். அரச சட்டத்தரணியாக நியமிக்கப்பட்ட அவர் நீதவான் நீதிமன்றத்திலும், மாவட்ட நீதிமன்றத்திலும் நிதிபதியாகப் பணியாற்றியுள்ளார். யாழ் இந்துக் கல்லூரியின் நிறுவனர்களில் ஒருவரான இவர் அதன் முகாமையாளராகவும் பின்னர் பணிப்பாளராகவும் பணியாற்றினார். சைவ பரிபாலன சபையின் செயலாளராகவும், 1895 முதல் 1915 வரை "இந்து போர்ட்" எனப்படும் இந்துக் கல்விச் சபையின் முகாமையாளராகவும் இருந்தார்.
# விசுவநாதர் காசிப்பிள்ளை

## இறப்பு

இவர் 1936ம் ஆண்டு செப்டெம்பர் மாதம் காலமானார்.
# வைரவிழா மேனிலைப் பள்ளி

**வைரவிழா மேனிலைப்பள்ளி** (*Diamond Jubilee Higher Secondary School*) தமிழ்நாட்டின் ஈரோடு மாவட்டம் கோபிச்செட்டிபாளையத்திலுள்ள ஒரு ஆண்கள் மட்டும் படிக்கும் ஒரு பள்ளியாகும். இப்பள்ளியானது விக்டோரியா பேரரசியின் வைரவிழா கொண்டாட்டத்தின் நினைவாக 1898 ஆம் ஆண்டு தோற்றுவிக்கப்பட்டது.  
இப்பள்ளி கிட்டத்தட்ட 2,300 மாணவர்களையும் 60 ஆசிரியர்களையும் கொண்டுள்ளது. அரசு உதவிபெறும் பள்ளிவகையைச் சார்ந்ததாகையால், இப்பள்ளிக்கு ஆசிரியர்களின் ஊதியத்தைத் தமிழக அரசு வழங்குகிறது. 1976 இல் ஆங்கிலவழி வகுப்புகள் தொடங்கப்பட்டன. 1927 இல் மகாத்மா காந்தி இப்பள்ளிக்கு வருகை தந்துள்ளார்.
# வைரவிழா மேனிலைப் பள்ளி

## குறிப்பிடத்தக்க பழைய மாணவர்கள்

- வர்கீஸ் குரியன், இந்திய வெண்மைப் புரட்சியின் தந்தை; ”அமுல்” நிறுவனர்; குசராத் கூட்டுறவு பால் விற்பனைக் கூட்டமைப்பின் நிறுவனர் (GCMMF)
# இரக்கத்தின் கடமைகள்

, 1559. <small>:வலப்புறம் கீழே இடஞ்சுழி முறையில்: பசியாய் இருப்பவர்களுக்கு உணவு கொடுத்தல், தாகமாயிருப்போரின் தாகம் தணித்தல், சிறையிலிருப்போரைச் சந்தித்தல், இறந்தோரை நல்லடக்கம் செய்தல், அன்னியரை ஏற்றுக் கொள்ளுதல், நோயாளர்களைக் குணப்படுத்துதல், ஆடையின்றி இருப்பவர்களுக்கு ஆடை அணிவித்தல்</small>]]  
**இரக்கத்தின் கடமைகள்** என்பது கிறித்தவர்கள் மேற்கொள்ளும் செயல்களாகும். இவை கத்தோலிக்க திருச்சபையில் தவ முயற்சிகளாகவும் மற்றும் அறப்பணிகளாகவும் கருதப்படுகின்றன. மெதடிசத்தில் இவை தூய வாழ்வு வாழ்வதற்கும் மீட்படைவதற்கும் உதவும் ஒரு அருளின் கருவியாக நம்பப்படுகின்றது.
# இரக்கத்தின் கடமைகள்

## கத்தோலிக்க திருச்சபையில்

செம்மறியாடுகளும் வெள்ளாடுகளும் உவமையின்படி இரக்கத்தின் ஆன்மீக மற்றும் சமூகக் கடமைகள் நற்செயல்களின் மூலமாக அருள் பெரும் கருவிகளாகும். இவற்றை செய்யாமல் விடுவதும் பாவமாகக் கருதப்படுகின்றது.
# இரக்கத்தின் கடமைகள்

## கத்தோலிக்க திருச்சபையில்

### இரக்கத்தின் சமூகக் கடமைகள்

இக்கடமைகள் உயிர்களின் உடல் சார்ந்த தேவைகளை நிறைவேற்ற முனைகின்றன. எசாயா 58இல் இருந்தும் தோபித்து நூலில் இருந்தும் இவை எடுக்கப்பட்டுள்ளன. அவையாவன:
- பசியாய் இருப்பவர்களுக்கு உணவு கொடுத்தல்
- தாகமாயிருப்போரின் தாகம் தணித்தல்
- ஆடையின்றி இருப்பவர்களுக்கு ஆடை அணிவித்தல்
- அன்னியரை ஏற்றுக் கொள்ளுதல்
- நோயாளர்களைக் குணப்படுத்துதல்
- சிறையிலிருப்போரைச் சந்தித்தல்
- இறந்தோரை நல்லடக்கம் செய்தல்
# இரக்கத்தின் கடமைகள்

## கத்தோலிக்க திருச்சபையில்

### இரக்கத்தின் ஆன்மீகக் கடமைகள்

அவையாவன:
- அவநம்பிக்கையில் இருப்போருக்கு ஆலோசனை வழங்குதல்
- அறியாமையில் இருப்போருக்கு அறிவொளியூட்டுதல்
- பாவிகள் மனம்மாற அறிவுறுத்தல்
- துன்புறுவோரைத் தேற்றுதல் - வருந்துவோருக்கு ஆறுதல் அளித்தல்
- பிறர் இழைத்த தவறுகளை மன்னித்தல் - தீமைகளை மன்னித்தல்
- தீமை செய்வோரைப் பொறுமையோடு ஏற்றுக்கொள்ளுதல்
- இறந்தோருக்காகவும் வாழ்வோருக்காகவும் செபித்தல்
# வலைக் குறிப்புரை

**வலைக் குறிப்புரை** (web annotation) என்பது வலைத்தளம், வலைப்பதிவு, படம், நிகழ்படம் போன்ற இணைய வளங்கங்களோடு இணைப்புப் பெற்ற குறிப்புரை ஆகும். ஒரு வளத்தைப் பற்றி அல்லது அந்த வளத்தோடு தொடர்புடைய பிற வளங்களைப் பற்றிய குறிப்புக்களை பகிர குறிப்புரை பயன்படுகிறது. கருத்து, குறிசொல், விளக்கவுரை என்று பல்வேறு வகைகளில் இந்தக் குறிப்புரை அமையலாம். புலைமைசார் பதிப்பித்தலில், கற்றல் கற்பித்தலில், ஆய்வில், ஊடகவியலில், கருத்துப்பகிர்வில் குறிப்புரை முக்கியத்துவம் பெறுகிறது.  
நூல் மதிப்பீடு, கருத்து அல்லது பின்னூட்டம், பல்லூடக குறிப்புரை, மொழிபெயர்ப்புக் குறிப்புரை என்று வலைக் குறிப்புரைகள் பல வகைப்படலாம்.
# வலைக் குறிப்புரை

## சீர்தரங்கள்

உலகளாவிய வலைச் சேர்த்தியம் வலைக் குறிப்புரை பணிக் குழு ஒன்றினை வைத்துள்ளது. இது மூன்று பரிந்துரை முன்மொழிவுகளை முன்வைத்துச் செயற்படுகிறது.  
- Web Annotation Data Model
- Web Annotation Vocabulary
- Web Annotation Protocol
# சிமோன் பெரெஸ்

**சிமோன் பெரெஸ்** (*Shimon Peres*, ; ; பிறப்பு **Szymon Perski**; ஆகத்து 2, 1923 – செப்டம்பர் 28, 2016) என்பவர் அரசியல்வாதியும் 2007 முதல் 2014 வரையான காலத்தில் இருந்த ஒன்பதாவது இசுரேலியப் பிரதமரும் ஆவார். பெரஸ் இரு தடவைகள் இசுரேலியப் பிரதமராகவும், இரு முறை பதில் இசுரேலியப் பிரதமராகவும் இருந்துள்ளார். 70 வருட அரசியல் அனுபவம் கொண்ட இவர் 12 வது அமைச்சரவையின் அங்கத்தவராகவும் இருந்துள்ளார்.
# நசிகேதன்

, பிரம்ம வித்தையை உபதேசித்தல்]]  
**நசிகேதன்** (சமசுகிருதம்: नचिकेता), யசூர் வேதத்தில் அமைந்துள்ள கடோபநிடதக் கதையில் கூறப்படும் சிறுவன் ஆவான். நசிகேதன், யமனிடம் மோட்சம் எனும் ஆத்ம தத்துவத்தை அறிந்தவன்.
# நசிகேதன்

## வேத காலக் குறிப்புகள்

ரிக் வேதத்தின் 10.135 ஆம் பகுதிகள் யமன் மற்றும் ஒரு சிறுவனைப் குறிப்பிடுகிறது. அச்சிறுவன் நசிகேதனை குறிப்பதாக கருதப்படுகிறது.
மஹாபாரத காவியத்தின் ஸபா பர்வத்தின், பகுதி நான்கில், தர்மரின் அவையில் இருந்த முனிவர்களில் நசிகேத முனிவரும் காணப்பட்டதாக உள்ளது. மேலும் மஹாபாரதத்தின் அநுஶாஸன பர்வம், அத்யாயம் 106இல் நசிகேதனின் வரலாறு விவரிக்கப்பட்டுள்ளது. கவனித்த **நசிகேதன்**, தன்னை யாருக்கு தானமாக கொடுப்பீர்கள் என அடிக்கடி தனது தந்தை வாசஶ்ரவஸை நோக்கி கேட்க, வாசஶ்ரவஸ் எரிச்சலுடன் உன்னை யமனுக்கு தானமாக கொடுக்கிறேன் என்று கூறிவிட, உடனே நசிகேதன் யமலோகத்திற்கு சென்று, மூன்று நாட்கள் காத்திருந்து யமதேவரை ஸந்திக்கிறான்.  
யமலோகத்திற்கு விருந்தாளியாக வந்த நசிகேதனை காக்க வைத்த காரணத்தால் யமன், நசிகேதனுக்கு மூன்று வரங்கள் தருகிறார். முதல் வரத்தின் மூலம் தனது தந்தை மனஅமைதி அடைந்து தன்னை மீண்டும் ஏற்றுக்கொள்ளவேண்டும் என்று வேண்டுகிறான். எந்த ஒரு யாகத்தை செய்தால் மக்கள் ஸ்வர்க லோகம் அடையமுடியும் என்பதை இரண்டாம் வரத்தின் மூலம் நசிகேதன் தெரிந்து கொள்கிறான். மூன்றாவது வரத்தின் மூலமாக, உடல் அழிந்த பின்னும் அழியாது இருக்கின்ற ஆத்ம தத்வத்தைப் பற்றிய அறிவை உபதேசிக்கும் படி வேண்டுகிறான்.  
முதல் இரண்டு வரங்களை நசிகேதனுக்கு உடனே வழங்கிய யமன், மூன்றாவது வரத்தை தருவதற்கு முன் அதற்கான தகுதி நசிகேதனுக்கு உள்ளதா என சோதிக்கிறார். ஸ்வர்கலோகம், பிரஹ்மலோகம் செல்வதற்கு வழி சொல்கிறேன் என்று யமதேவர் கூறியும், நிலையற்ற அந்த லோகங்கள் வேண்டாம் என்று ஒதுக்கித் தள்ளி, தனக்கு நிலையான ஆத்ம ஞானம் எனும் பிரஹ்ம தத்வம் ஒன்றே போதும் என்று நசிகேதன் உறுதியாக கூறி விடுகிறான்.  
இறுதியில் யமதர்மராஜன் வைத்த அனைத்துச் சோதனைகளிலும் வெற்றி பெற்ற நசிகேதனுக்கு ஆத்ம தத்வத்தை விளக்கமாக யமதேவர் எடுத்து கூறினார். இந்த ஆத்மதத்துவம் எனும் பிரஹ்ம தத்வத்தை அறிந்தவர்கள் உயிருடன் இருக்கும் போதே ஜீவ முக்தி (மனநிறைவு) அடைந்து பின்பு மரணத்திற்குப்பின் விதேஹ முக்தி எனும் பிறப்பில்லாத பேரின்பப் பெருவாழ்வு அடைகிறார்கள் என்று யமதேவர் கூறினார்.  
ஜட உடல் தான் அழிகிறது; ஆத்மா என்றும் அழிவதில்லை என்ற பிரஹ்ம ஞானத்தை அறிந்த நசிகேதன், ஜீவ முக்தனாக வாழ்ந்தான்.
# ஆஸ்திரேலியன் சாடில்பேக் டம்ப்லர்

**ஆஸ்திரேலியன் சாடில்பேக் டம்ப்லர்** (*Australian Saddleback Tumbler*) பல ஆண்டுகால முயற்சியில் தேர்ந்தெடுத்த கலப்பினப்பெருக்க முறையால் உருவாக்கப்பட்ட ஆடம்பரப் புறா வகையாகும். இது மாடப் புறாவிலிருந்து உருவானதாகும். இவை 1917ல் ஆத்திரேலியாவில் உருவாயின. இவை பெரும்பாலும் கால்களில் இறகுடன் காணப்படும். இதன் பெயரானது அதன் முதுகில் காணப்படும் சேணை வடிவ அமைப்பின் காரணமாக ஏற்பட்டுள்ளது. இதன் தலையில் உள்ள குறியானது பட்டை (பொதுவாக) அல்லது புள்ளியாக உள்ளது. இவை பொதுவாக கருப்பு, சிவப்பு, மஞ்சள், நீலம், வெள்ளி, பாதாம் மற்றும் அன்டலூசிய வண்ணத்தில் உள்ளன.
# 4-குளோரோயிண்டோல்-3-அசிட்டிக் அமிலம்

**4-குளோரோயிண்டோல்-3-அசிட்டிக் அமிலம்** *(4-Chloroindole-3-acetic acid)* C<sub>10</sub>H<sub>8</sub>ClNO<sub>2</sub> என்ற வேதியியல் வாய்ப்பாடு கொண்டுள்ள ஓர் இயற்கையான தாவர இயக்குநீர் ஆகும். ஆக்சின் வகைச் சேர்மங்களின் ஒர் உறுப்பினரான இச்சேர்மம், பொதுவாகக் காணப்படும் ஆக்சின் இண்டோல்-3- அசிட்டிக் அமிலத்தின் குளோரினேற்ற வழிப்பொருளாகக் கருதப்படுகிறது. பட்டாணி, வாள் அவரை போன்ற பயறுவகைப் பயிர்களின் விதைகளில் 4-குளோரோயிண்டோல்-3-அசிட்டிக் அமிலம் காணப்படுகிறது. 4-குளோரோயிண்டோல்-3-அசிட்டிக் அமிலம் , ஓர் இறப்பு இயக்குநீர் என்று கருதுவதற்குமான வாய்ப்பை அளிக்கிறது. ஏனெனில் முதிர்ச்சியடையும் விதைகள் இவ்வியக்குநீரைப் பயன்படுத்தி, மூலத்தாவரம் திரட்டும் ஊட்டப்பொருட்களை தாம் சேமித்துக் கொண்டு அம்மூலத்தாவரங்களின் முடிவைத் தொடக்கி வைக்கின்றன.
# பார்பு புறா

**பார்பு புறா** (*Barb pigeon*) பல ஆண்டுகால முயற்சியில் தேர்ந்தெடுத்த கலப்பினப்பெருக்க முறையால் உருவாக்கப்பட்ட ஆடம்பரப் புறா வகையாகும். இது மாடப் புறாவிலிருந்து உருவானதாகும். இவ்வினம் ஷேக்ஸ்பியரால் குறிப்பிடப்பட்டுள்ளது. இது சார்லஸ் டார்வினின் 'வேரியேஷன் ஆஃப் அன்ல்மல்ச் அன்ட் ப்லன்ட்ஸ் அன்டர் டொமஸ்டிகேஷன்'ல் குறிப்பிடப்பட்டுள்ளது.
# அருகதர்

**அருகதர்** (Arhat or Arahant) என்பதற்கு **ஆன்மீக ஞான ஒளி** (நிர்வாணம்) அடைவதற்கு *மிகவும் தகுதியானவர்* (one who is worthy) அல்லது *மிகச் சரியான மனிதர்* என்று தேரவாத பௌத்தப்பிரிவு குறிப்பிடுகிறது. புத்தத்தன்மை அடையாத, ஆனால் போதிசத்துவ நிலையை அடைந்த பௌத்த பிக்கு அருகதர் என்று அழைக்கப்படுகிறார்.  
கௌதம புத்தரின் நேரடிச் சீடர்களான சாரிபுத்திரர் மற்றும் மௌத்கல்யாயனர் ஆகியோர் அருகதர் நிலையை அடைந்தவர்கள். மகாயான பௌத்தம், அருகதர் நிலையை அடைந்தவர்களில் 18 பேரைக் குறிப்பிடுகிறது. பொ.ஊ.மு. 150இல் வாழ்ந்த மகாயானத்தின் *சரஸ்வதிவாத* பௌத்தப்பிரிவின் பிக்குவான நாகசேனரும் அருகதர் நிலையை அடைந்தவர்களில் ஒருவர் ஆவார்.
# அருகதர்

## இதனையும் காண்க

- நாகசேனர்
- போதிசத்துவர்
- புத்தத்தன்மை
# இண்டோல்-5,6-குயினோன்

**இண்டோல்-5,6-குயினோன்** *(Indole-5,6-quinone)* என்பது C<sub>8</sub>H<sub>5</sub>NO<sub>2</sub> என்ற வேதியியல் வாய்ப்பாடு கொண்ட ஓர் இண்டோல்குயினோன் சேர்மமாகும். வாழைப்பழம் போன்ற பழ உணவுகளின் ஆக்சிசனேற்ற பழுப்பாகல் வினையில் இச்சேர்மம் காணப்படுகிறது. டைரோசினும் கேட்டக்காலமைனும் சேர்ந்து கேட்டக்கால் மெலானின் உருவாதலுக்கு, இவ்வினையில் டைரோசினேசு வகை பல்பீனால் ஆக்சிடேசால் இச்சேர்மம் வினையை நிகழ்த்துகிறது. பல குயினோன்களைப் போலவே, தொடர்புடைய 5,6 ஈரைதராக்சியிண்டோல் வழியாக ஒடுக்க-ஏற்ற வேதிவினைகளில் பங்கேற்கிறது.
# அதிரம்பாக்கம்

**அதிரம்பாக்கம்** அல்லது **அத்திரம்பாக்கம்** (*Attirampakkam* அல்லது *Athirampakkam*) என்பது தமிழ்நாட்டின் திருவள்ளூர் மாவட்டம், திருவள்ளூர் வட்டம், திருவள்ளூர் ஊராட்சி ஒன்றியத்தில் உள்ள சிற்றூர் ஆகும்.  
இது சென்னையிலிருந்து 60 கி.மீ. தொலைவில் உள்ள ஒரு சிற்றூராகும். இந்தியாவில் பழமையான வரலாற்றுக்கு காலத்துக்கு முந்தைய கல் கருவி கலாச்சாரத் தளமாக இவ்விடம் உள்ளது.  
அதிரம்பாக்கம் தமிழக தொல்லியல் வரலாற்றில் உன்னதமான இடங்களில் ஒன்றாகும். இத்தலம் 1863 ஆம் ஆண்டு பிரித்தானியரான நிலவியலாளர் இராபர்ட் புருசு ஃபூட் என்பவரால் 1863 இல் கண்டுபிடிக்கப்பட்டது, இங்கு அவ்வப்போது ஒரு நூற்றாண்டுக்கும் மேலாக ஆய்வு செய்யப்பட்டது (கிருஷ்ணசாமி 1938; I.A.R 1965-67). இந்தியாவில் வரலாற்றுக்கு முந்தையக் கால ஆய்வுகளின் குறிப்பிடத்தக்க கருத்துரு வளர்ச்சியில் இவ்விடம் முக்கியத்துவம் வாய்ந்தாகும். இவ்விடம் தழும்பழி, கற்கோடாரிகள் தயாரிப்பு மையம் செயல்பட்டதாகக் கருதப்படுகிறது. தமிழ்நாட்டின் கொற்றலையாற்றின் வடிநிலப் பகுதியில் அமைந்துள்ள அதிரம்பாக்கம் கீழை மற்றும் மத்திய பழங் கற்காலத் தளங்களில் ஒன்றாகும். தற்போது இப்பகுதியில் 50,000m² பரப்பளவில் கருவிகள் மழைச் சிற்றாறுகளால் அரிக்கப்பட்டு வருகின்றன.
# அதிரம்பாக்கம்

## இதனையும் காண்க

- மதராசியக் கலாச்சாரம்
# காந்தார கல்லறை பண்பாடு

ஆறுகளுடன் (பழுப்பு நிறம்), சிந்து ஆற்றின் வடமேற்கில் காந்தாரம் மற்றும் சுவத்தில் கல்லறைக் கலாச்சாரப் பகுதிகள் (இளம் சிவப்பு நிறம்)]]  
பகுதிகள் (சிவப்பு நிறம்); அதன் தென் கிழக்கில் இந்தோ ஆரிய மக்களின் குடியேற்றப் பகுதிகள்]]  
**காந்தார கல்லறை பண்பாடு** அல்லது **சுவத் பண்பாடு** (Gandhara grave culture or Swat culture) கி மு 1600 முதல் கி மு 500 முடிய தற்கால பாகிஸ்தான் மற்றும் ஆப்கானித்தான் நாட்டின் காந்தாரம் மற்றும் சுவத் பகுதிகளில் செழிப்பாக விளங்கியது. இப்பகுதிகளில் இந்தோ ஆரிய மக்கள் குடியேறிய அடையாளங்களை, இப்பகுதியின் உள்ளூர் கலாச்சாரத் தொடர்ச்சியின் வாயிலாக அறியமுடிகிறது.
# காந்தார கல்லறை பண்பாடு

## அமைவிடம் & இயல்புகள்

தற்கால ஆப்கானித்தான் நாட்டின் காந்தாரம் மற்றும் பாகிஸ்தான் நாட்டின் கீழ் சுவத் சமவெளி மற்றும் *பஞ்சகோரா* சமவெளிகளும், தென்கிழக்கில் தக்சசீலா, தெற்கில் *கோமல்* ஆற்றங்கரை வரையிலும் துவக்க கால சுவத் கலாச்சாரம் எனப்படும் காந்தாரக் கல்லறை கலாச்சாரம் பரவியிருந்தது.  
சுடுமண்னால் ஆன விலங்கு வடிவங்கள், ஆடை அணிகலன்கள் மற்றும் உணவு தானியங்களை இறந்தவர்களின் சடலங்களை மட்பாண்டங்களில் வைத்து புதைத்து வைத்திருந்தனர். இங்குள்ள கல்றைகளில் கிடைத்த இம்மட்பாண்டங்களில் புள்ளிகளால் வடிவமைக்கப்பட்ட பிற பொருட்களும் மற்றும் ஒரு குதிரைக் கல்லறையும் கண்டெடுக்கப்பட்டுள்ளது.
# காந்தார கல்லறை பண்பாடு

## அமைவிடம் & இயல்புகள்

### இந்தோ ஆரியர்களின் வருகை

சுவத்தில் கண்டெடுக்கப்பட்ட காந்தார கல்லறை கலாச்சார காலத்தில் பயன்படுத்திய மட்பாண்டங்கள், தெற்கு நடு ஆசியாவிலும், பாரசீகத்தின் மேட்டு நிலங்களிலும் பயன்படுத்திய மட்பாண்டங்களுடன் சமகாலத்தியவை என கண்டறியப்பட்டுள்ளது. மேலும் துவக்க கால இந்தோ ஆரிய மக்கள் பேசிய இந்தோ ஆரிய மொழிகளையும், அவர்களின் குடியேற்றத்தையும் ஆராயும் போது, இந்தியத் துணைகண்டத்தில் , ஆரியர்கள் நடு ஆசியாவின் பாக்திரியா மற்றும் மார்கியானா பகுதிகளிலிருந்து குடியேறியவர்களாக தொடர்புறுத்தப்படுகிறது.  
வரலாற்று ஆய்வாளர் *கோச்சரின்* கூற்றுபடி, சிந்துவெளி நாகரீக காலத்திற்குப் பின்னர் மீதமிருந்த உள்ளூர் மக்களுடன் இந்தோ ஆரியர்கள் திருமண உறவுகள் வைத்துக் கொண்டதன் மூலம் இந்தோ ஆரியரிகளின் கலாச்சாரம், சிந்துவெளி நாகரீக பண்பாட்டுடன் இணைந்து வேத கால கலாச்சாரம் வளர்ந்ததாகக் கருதுகிறார்.
# காந்தார கல்லறை பண்பாடு

## அமைவிடம் & இயல்புகள்

### கலாச்சாரத் தொடர்ச்சி

பாக்திரியாவின் வெங்கல காலத்திய கலாச்சாரமும், காந்தாரக் கல்லறை கலாச்சாரமும் ஒன்றல்ல என வரலாற்று அறிஞர் *அஸ்கோ பார்போலா* வாதிடுகிறார்.  
காந்தார கல்லறைக் கலாசாரமும் அதன் புதிய பங்களிப்புகளும் அதன் முற்காலத்திய கலாசாரத் தொடர்ச்சியே ஆகும் என *துசா* எனும் வரலாற்று ஆய்வாளர் கருதுகிறார். *அஸ்கோ பார்போல* காந்தார கலாச்சாரத்திலும், துவக்ககால ஹரப்பா (கி மு 3200–2600) கலாச்சாரத்திலும் பயன்படுத்திய மட்பாண்டங்கள், நகைகள், முத்திரைகள், விலங்குகளின் எலும்புகள், ஓவியங்கள் முதலியவைகள் ஒன்றாக காணப்படுவதாகக் கூறுகிறார். மேலும் இந்தியத் துணைக்கண்டம், நடு ஆசியா மற்றும் பாரசீக பீடபூமிகளுக்கிடையே தொடர் வணிகம் நடைபெற்றதாக கூறுகிறார்.  
உள்ளூர் கலாச்சார தொடர்ச்சி தொடர்பான கருத்துகளை முன்னிறுத்தும் *கென்னடி* என்ற அறிஞர் காந்தாரக் கல்லறை கலாசார காலத்திய மக்கள், சுவத் பகுதிக்கு தெற்கில் இருந்த மெஹெர்கர் மக்களுடன் உயிரியல் ரீதியான தொடர்பு கொண்டவர்கள் என வாதிடுகிறார். கென்னடியின் கூற்றை மறுத்து, *யலினா இ. குஷ்மினியா* என்பவர், காந்தார கல்லறைக் கலாசாரத்தின் எச்சங்கள், சில நடு ஆசியா பகுதி மக்களின் பண்பாட்டுடன் ஒத்து வருதாக கருதுகிறார்.  
காந்தாரக் கல்லறைக் கலாச்சாரம், தற்கால கிர்கிஸ்தானின் *பெஷ்கண்ட்* மற்றும் தஜிக்கிஸ்தானின், *வாக்ஸ்* கலாச்சாரங்களுடன் தொடர்புடைவை அல்ல *அண்டோனினி* , *ஸ்டாக்குல்* மற்றும் பிற அறிஞர்களும் வாதிடுகிறார்கள்.
தொல்லியல் அகழ்வாய்வு, மற்றும் கல்லறை ஆய்வுகளுக்கு எதிராக, காந்தாராக் கலாச்சாரமும், நடு ஆசியாவின் *பெஷ்கண்ட்* மற்றும் *வாக்ஸ்* கலாசாரங்களும் வேறானவை என *யலனா யெபிமொவ்னா குஷ்மொவ்னா* (Yelena Yefimovna Kuzmina) என்ற அறிஞர் வாதிடுகிறார்.
# காந்தார கல்லறை பண்பாடு

## இதனையும் காண்க

- பாக்திரியா-மார்கியானா தொல்லியல் வளாகம்
- கல்லறை எச் கலாச்சாரம்
- மெஹெர்கர்
- சாம்பல் வண்ண ஓவியம் தீட்டப்பட்ட மட்பாண்டப் பண்பாடு
- காவி நிற மட்பாண்டப் பண்பாடு
- கருப்பு மற்றும் சிவப்பு மட்பாண்டப் பண்பாடு
- வடக்கின் மெருகூட்டப்பட்ட கருப்பு மட்பாண்டப் பண்பாடு
- சிந்துவெளி நாகரிகத்தின் தொல்லியல் களங்கள்
# அசோக வனம்

(ஓவியம்)]]  
இராமயண காவியத்தின்படி, இராமரின் மனைவியான சீதையை இராவணன் கவர்ந்து சென்று, தற்கால இலங்கையில் அசோக மரங்கள் நிறைந்த தோட்டத்தில் சிறை வைத்த இடமே **அசோக வனம்** எனக் கருதப்படுகிறது.
# அசோக வனம்

## அமைவிடம்

சீதை சிறை வைக்கப்பட்ட அசோக வனம் இலங்கையின் மலையகத்தில், நுவரெலியா மாவட்டத்தின் "சீதா எலிய" எனுமிடத்தில், நுவரெலியா நகரில் இருந்து 5 கி.மீ. தொலைவிலும் கக்கலை தாவரவியற் பூங்காவில் இருந்து 1 கி.மீ. தொலைவிலும் அமைந்துள்ளது. தற்போது இவ்விடத்தில் சீதை அம்மன் கோவில் உள்ளது.
# தோழா (2016 திரைப்படம்)

**தோழா** (*Oopiri*) 2016- ஆம் ஆண்டில் வெளிவந்த திரைப்படமாகும். இது தெலுங்கு, தமிழ் என இருமொழிகளில் எடுக்கப்பட்டது. தெலுங்கில் இதன் பெயர் **ஒப்பிரி**. இத்திரைப்படம் பிரெஞ்சு திரைப்படமான **தி இன்டச்சபில்ஸ்** என்றதன் மீளுருவாக்கம் ஆகும். இத்திரைப்படத்தில் கார்த்திக் சிவகுமார், நாகார்சூனா, தமன்னா, பிரகாசு ராசு, விவேக், அனுசுக்கா, செயசுதா, சிரேயா போன்றோர் நடித்துள்ளனர். இத்திரைப்படத்தை வம்சி பைடிபள்ளி இயக்கியுள்ளார், பிரசாத் வி பொட்லூரி தயாரித்துள்ளார்.
# தோழா (2016 திரைப்படம்)

## கதை சுருக்கம்

சீனு (கார்த்திக் சிவகுமார்) திருடிய குற்றத்துக்காக சிறைக்கு சென்று நிபந்தனை பிணையில் வெளிவருகிறார். அவரை அவரின் குடும்ப உறுப்பினர்கள் மதிக்கவில்லை. பெரும் பணக்காரரான விக்கிரமாதித்தியா கால் கை செயலிழந்தவர் அதாவது தலைக்கு கீழ் எந்த உறுப்பும் அவருக்கு இயங்காது. அவரை வழக்கறிஞர் லிங்கம் (விவேக்) விக்கரமாதித்யா (நாகார்சூனா) வீட்டுக்கு அவரை கவனித்துக்கொள்ள அனுப்புகிறார். விக்கரமாதித்தியா பலருக்கு நடத்திய நேர்காணலில் சீனுவை அவருக்கு பிடித்து வேலைக்கு வைத்துக்கொள்கிறார். சீனுவை விக்கிரமாதித்தியாவின் வீட்டில் வேலை செய்யும் எவருக்கும் பிடிக்கவில்லை. பிரசாது (பிரகாசு ராச்) மூலம் 5 ஆண்டுகளுக்கு முன் பாரிசில் பாராகிளைடிங் செய்யும் போது அவருக்கு விபத்து ஏற்பட்டதையும் அவரின் காதலி நந்தினி (அனுசுக்கா) நன்றாக இருக்கவேண்டும் என்பதற்காக விக்கிரமாதித்தியாவிற்கு நந்தினியை திருமணம் செய்யும் எண்ணமில்லை என்று நந்தினியிடம் பிரசாது பொய் சொல்கிறார். விக்கிரமாதித்தியாவின் இந்த கடந்த காலத்தை சீனு பிரசாது மூலம் அறிகிறார்.  
விக்கிரமாதித்தியாவிற்கு மன அழுத்தம் இருப்பதை அறிந்த சீனு அவரை பாரிசுக்கு அழைத்து செல்கிறார். நந்தினிக்கு விக்கிரமாதித்தியாவின் நிலையை சீனு சொல்லி அவரை சந்திக்க ஏற்பாடு செய்கிறார். அங்கு விக்கிரமாதித்தியா நந்தினியை சந்திக்கிறார். சந்திப்புக்கு ஏற்பாடு செய்யப்பட்டுள்ளது குறித்து விக்கிரமாதித்யாவிற்கு தெரியாது. நந்தினிக்கு திருமணமானதையும் அவருக்கு குழந்தை இருப்பதையும் அறிகிறார். அதனால் விக்கிரமாதித்தியாவின் மன அழுத்தம் நீங்குகிறது.
# மாந்தரின ஊன்குருத்து மரபன் ஒருமைப் பண்புக் குழு

மாந்தரின மரபியலில், **மாந்தரின ஊன்குருத்து மரபன் ஒருமைப் பண்புக் குழு (human mitochondrial DNA haplogroup)** என்பது **மாந்தரின ஊன்குருத்து மரபன்** வேறுபாட்டல் வரையறுக்கப்படுகிறது. இவை தொகுதிமரபுக் கால்வ்ழியின் கிளைபிரிவுப் புள்ளியைக் குறிக்கின்றன. தாய்வழிக் கால்வழியில் படிமலர்ச்சி வழித்தடத்தைப் புரிந்துகொள்ளல் மக்கள்தொகை மரபியலில் இக்கால மாந்தரின் தாய்வழி மரபுக் கையளிப்பை மாந்தனின் ஆப்பிரிக்கத் தோற்றநிலையில் இருந்தே அறியவும் பின்னர் நேர்ந்த உலகப் பரவலை அறியவும் உதவுகிறது.  
ஒருமைப் பண்புக் குழுக்களின் எழுத்துப் பெயர்கள் ஏ (A) முதல் இசட் (Z) வரை அமைந்துள்ளன. இவை கண்டுபிடிப்பு வரிசையில் அமைதலால், அவை உண்மையான மரபியல் உறவைக் காட்டுவதில்லை.  
இந்த ஊன்குருத்துமரபன் ஒருமைப் பண்புக் குழுக்கள் அனைத்துக்குமான வேராக விளங்கும் கருதுகோள்நிலைப் பெண் அல்லது தாய்வழி மூதாதை மிக அண்மைப் பொது மூதாதை (MRCA), நிகழ்காலத்தில் வாழும் உலக மக்களின் மிக அண்மைப் பொது மூதாதை ஊன்குருத்து ஏவாள் எனப்படுகிறார்.
# மாந்தரின ஊன்குருத்து மரபன் ஒருமைப் பண்புக் குழு

## படிமலர்ச்சி உறவு

### கால்வழிக் கண்ணோட்டம்

இந்த்த் தொகுதிமரபுக் கிளைபிரிவு அமைப்பு 2009 இல் வெளியிட்ட வான் ஓவனு டைய கிளைபிரிவையும் பின்னர் நடந்த ஆய்வுகளையும் சார்ந்தது .  
- **L** (ஊன்குருத்து ஏவாள்)
- **L0**
- L1-6
- **L1**
- L2-6
- **L5**
- L2'3'4'6
- **L2**
- L3'4'6
- **L6**
- L3'4
- **L4**
- **L3**
- **M**
- M8: **CZ** (**C**, **Z**)
- M9: **E**
- M12'G: **G**
- M29'Q: **Q**
- **D**
- **N**
- N1: **I**
- N2: **W**
- N9: **Y**
- **A**
- **S**
- **X**
- **R**
- R0 (FMKA pre-HV)
- **HV**: (**H**, **V**)
- pre-JT or R2'JT
- **JT**: (**J**, **T**)
- R9: **F**
- R11'B: **B**
- **P**
- **U** (formerly UK)
- **U8**: **K**
- **O**
# மாந்தரின ஊன்குருத்து மரபன் ஒருமைப் பண்புக் குழு

## படிமலர்ச்சி உறவு

### பட்டியல் கண்ணோட்டம்

மாந்தரின ஊன்குருத்து மரபன் (mtDNA) ஒருமைப் பண்புக் குழுக்களில் முதல் நிலையில் ஊன்குருத்து ஏவாள் (L) அமைய, அதில் இருந்து L0 கால்வழி பிரிவாகிறது. அடுத்த படிநிலையில்L1–6 எனும் கால்வழி பிரிய, இதில் இருந்து L1, L2, L3, L4, L5,L6 கால்வழிகள் பிரிகின்றன.  
இவற்றில் எல்3 (L3) யில் இருந்து எம் (M), என் (N) கால்வழிகள் பிரிகின்றன. பிறகு M இலிருந்து CZ, D, E, G, Q ஆகிய கால்வழிகள் பிரிகின்றன. பின் CZ இலிருந்து C, Z ஆகிய கால்வழிகள் பிரிவாகின்றன.  
பிறகு N இலிருந்து O, A, S, R, I, W, X, Y கால்வழிகள் பிரிகின்றன.  
பிறகு R இலிருந்து B, F, RO, முன்-JT,P, U ஆகிய கால்வழிகள் பிரிகின்றன.  
பிறகு RO இல் இருந்து HV கால்வழி பிரிய, HV இல் இருந்து H, V ஆகிய கால்வழிகள் பிரிகின்றன.  
இதே போல முன்-JT இல் இருந்து J, T கால்வழிகள் பிரிகின்றன.  
இதே போல U இல் இருந்து K கால்வழி பிரிகிறது.
# மாந்தரின ஊன்குருத்து மரபன் ஒருமைப் பண்புக் குழு

## ஒருமைப் பண்புக் குழுக்களின் தோற்றக் காலநிரல்

### ஐரோப்பிய ஒருமைப் பண்புக் குழுக்கள்

ஒரு 2012 ஆண்டின் ஆய்வு ஐரோப்பாவில் H, J, K, N1, T, U4, U5, V, X, W ஆகிய ஒருமைப் பண்புக் குழுக்கள் நிலவுவதாகக் கூறுகிறது.  
| N | 75,000 ஆண்டுகள் முன்பு | மேற்காசியா, இந்தியா அல்லது தெற்காசியா |
| --- | --- | --- |
| R | 70,000 ஆண்டுகள் முன்பு | மேற்காசியா, இந்தியா அல்லது தெற்காசியா |
| U | 60,000 ஆண்டுகள் முன்பு years ago | வடக்கிழக்கு ஆப்பிரிக்கா அல்லது தென்மேற்காசியா |
| pre-JT | 55,000 ஆண்டுகள் முன்பு | நடுவண் கிழக்குப் பகுதிகள் |
| JT | 50,000 ஆண்டுகள் முன்பு | நடுவண் கிழக்குப் பகுதிகள் |
| U5 | 50,000 ஆண்டுகள் முன்பு | மேற்காசியா |
| U6 | 50,000 ஆண்டுகள் முன்பு | வடக்காப்பிரிக்கா |
| U8 | 50,000 ஆண்டுகள் முன்பு | மேற்காசியா |
| pre-HV | 50,000 ஆண்டுகள் முன்பு | அண்மைக் கிழக்குப் பகுதிகள் |
| J | 45,000 ஆண்டுகள் முன்பு | அண்மைக் கிழக்குப் பகுதிகள் அல்லது காகாசசு |
| HV | 40,000 ஆண்டுகள் முன்பு | அண்மைக் கிழக்குப் பகுதிகள் |
| H | over 35,000 ஆண்டுகள் முன்பு | மேற்காசியா |
| X | over 30,000 ஆண்டுகள் முன்பு | வடக் கிழக்கு ஐரோப்பா |
| U5a1 | 30,000 ஆண்டுகள் முன்பு | ஐரோப்பா |
| I | 30,000 ஆண்டுகள் முன்பு | காகாச்சு அல்லது வடக் கிழக்கு ஐரோப்பா |
| J1a | 27,000 ஆண்டுகள் முன்பு | அண்மைக் கிழக்குப் பகுதி |
| W | 25,000 ஆண்டுகள் முன்பு | வடக் கிழக்கு ஐரோப்பா அல்லது வடமேற்கு ஆசியா |
| U4 | 25,000 ஆண்டுகள் முன்பு | நடுவண் ஆசியா |
| J1b | 23,000 ஆண்டுகள் முன்பு | அண்மைக் கிழக்குப் பகுதி |
| T | 17,000 ஆண்டுகள் முன்பு | மெசப்பட்டோமியா |
| K | 16,000 ஆண்டுகள் முன்பு | அண்மைக் கிழக்குப் பகுதி |
| V | 15,000 ஆண்டுகள் முன்பு | இபேரியா, பின் சுகாண்டிநேவியாவுக்குப் புலம்பெயர்தல் |
| H1b | 13,000 ஆண்டுகள் முன்பு | ஐரோப்பா |
| K1 | 12,000 ஆண்டுகள் முன்பு | அண்மைக் கிழக்குப் பகுதிகள் |
| H3 | 10,000 ஆண்டுகள் முன்பு | மேற்கு ஐரோப்பா (எசுப்பானியம்) |
# மாந்தரின ஊன்குருத்து மரபன் ஒருமைப் பண்புக் குழு

## ஒருமைப் பண்புக் குழுக்களின் தோற்றக் காலநிரல்

### ஆப்பிரிக்க ஒருமைப் பண்புக் குழுக்கள்

ஆப்பிரிக்காவில் L0,L1,L2,L3,L4,L5,L6,T,U5a ஆகிய ஊன்குருத்து மரபன் ஒருமைப் பண்புக் குழுக்கள் அமைந்துள்ளன.
# மாந்தரின ஊன்குருத்து மரபன் ஒருமைப் பண்புக் குழு

## ஒருமைப் பண்புக் குழுக்களின் தோற்றக் காலநிரல்

### ஆசிய ஒருமைப் பண்புக் குழுக்கள்

F, C, W, M, D, N, K, U, T, A, B, C, Z, U எனும் ஊன்குருத்து மரபன் ஒருமைப் பண்புக் குழுக்களும் ஒவ்வொரு வகையிலும் பல வேறுபாடுகளும் உள்ளன.
# மாந்தரின ஒய் குறுமவக மரபன் ஒருமைப் பண்புக் குழு

மாந்தரின மரபியலில், **மாந்தரின ஒய் குறுமவக மரபன் ஒருமைப் பண்புக் குழு (human Y-chromosome DNA haplogroup)** என்பது ஒய் மரபன் எனும் ஒய் குறுமவகத்தின் மீள்சேரவியலாத மரபனின் பகுதிகளின் வேறுபாட்டால் வரையறுக்கப்படு ஒருமைப் பண்புக் குழுவாகும். இது ஒய் குறுமவகத்தில் உள்ள ஒற்றைக் கருவன் பலவுருவாக்கங்களினல் பதிவாகியுள்ள மாந்தரின மரபியல் பன்மையைக் குறிக்கிறது.  
ஒய் மரபன் ஒருமைப் பண்புக் குழுக்கள் ஒய் குறுமவகத் தொகுதிமரபுக் கிளைபிரிவமைப்பின் பேரியல் கிளைகளைக் குறிக்கின்றன. இன்று வாழும் அனைத்து மாந்தரினத்துக்கும் முதல் வேர்நிலை தந்தைவழியின் மிக அண்மைப் பொது மூதாதையை ஒர் குறுமவக ஆதாம் என மரபியல் ஆய்வாளர்கள் கூறுகின்றனர். இந்த ஒய் குறுமவக ஆதாமின் காலம் பல ஆய்வுகளில் பலவாறு அறுதியிடப்பட்டுள்ளது. தொல்லியல், மரபியல் தகவல்களின்படி, பழைய கற்கால மாந்தரின முதல் மக்கள்தொகை பனியூழிப் பெரும நிலைக்காலத்தில் நிலவியதாகவும் மாந்தரின ஒய் குறுமவக மரபன் ஒருமைப் பண்புக் குழுக்கள் தளர்வான காட்டுப் பகுதியில் தோன்றியதெனவும் அடர்காடுகளைத் தவிர்த்துவிட்டு உயர் ஆக்கத்திறன் உள்ள பகுதிகளில் பரவியதெனவும் தெரிய வந்துள்ளது.
# மாந்தரின ஒய் குறுமவக மரபன் ஒருமைப் பண்புக் குழு

## பெயரீட்டு மரபு

ஒய் மரபன் ஒருமைப் பண்புக் குழுக்கள். ஒய் குறுமவகத் தொகுதிவழி கிளைபிரிவமைப்பின் மிகவும் கீழே அமைந்த ஒய் மரபன் ஒற்றைக் கருவன் பல்லுருவாக்கக் குறிப்பான்களின் தொடர் இருப்பினை வைத்து வரையறுக்கப்படுகின்றன. இவற்றின் துணைக்கவைகள், ஒய் குறுமவகத் தொகுதிவழி கிளைபிரிவமைப்பின் மிகவும் கீழே அமைந்த ஒற்றைக் கருவன் பல்லுருவாக்கத்தை வைத்து, அதாவது *ஈற்று ஒற்றைக் கருவன் பல்லுருவாக்கத்தின்* இருப்பை வைத்து வரையறுக்கப்படுகின்றன''.>ஒய் குருமவகப் பேரவை(Y Chromosome Consortium) பேரியல் ஒருமைப் பண்புக் குழுக்களையும் அவற்றின் துணைக்கவைகளையும் பெயரிடும் நெடுங்கைமுறைப் பெயரீட்டையும் குறுங்கைமுறைப் பெயரீட்டையும் உருவாக்கியுள்ளது. நெடுங்கைமுறைப்படி, பேரியல் ஒருமைப் பண்புக் குழுக்கள் ஆங்கிலப் பெரிய எழுத்துகள் A முதல் T வரையுள்ள எழுத்துகளாலும் அவற்றின் துணைக்கவைகள் எண்களோடு ஆங்கிலச் சிறிய எழுத்துகளாலும் குறிக்கப்படும். குறுங்கைமுறைப்படி, பேரியல் ஒருமைப் பண்புக் குழுக்களும் அவற்றின் துணைக்கவைகளும் முன்னதன் முதல் எழுத்தும் அதைத் தொடர்ந்து ஒரு சிறுகோடும் பின்னதன் ஈற்று ஒற்றைக் கருவன் பல்லுருவாக்க இருப்பை வரையறுக்கும் பெயரும் அமையும்படி குறிக்கப்படுகின்றன.  
புதிய ஒற்றைக் கருவன் பல்லுருவாக்கங்கள் கண்டறியப்படும்போது அவற்றையும் உள்ளடக்க நேருவதால் ஒய் மரபன் ஒருமைப் பண்புக் குழுக்களின் பெயரீடுகளும் காலங்காலமாக மாறியவண்ணமே உள்ளன.இதனால் அதன் தொகுதிவழிக் கிளைபிரிவமைப்பும் நீண்டபடியே உள்ளது. தொடர்ந்து பெயரீடு மாறுவதால் பல்வேறு ஆய்வுகளில் குழப்பமான பெயரீடுகள் அமைந்துவிடுகின்றன.
# மாந்தரின ஒய் குறுமவக மரபன் ஒருமைப் பண்புக் குழு

## பேரியல் ஒய் மரபன் ஒருமைப் பண்புக் குழுக்கள்

பேரியல் ஒய் மரபன் ஒருமைப் பண்புக் குழுக்கள் பின்வருமாறு:
ஒய் மரபன் ஒருமைப் பண்புக் குழுக்களின் தொகுதிமரபுக் கிளைபிரிவு
# மாந்தரின ஒய் குறுமவக மரபன் ஒருமைப் பண்புக் குழு

## பேரியல் ஒய் மரபன் ஒருமைப் பண்புக் குழுக்கள்

### A, B குழுக்கள்

ஒருமைப் பண்புக் குழு A ஆப்பிரிக்க ஒருமைப் பண்புக் குழுவாகும். இதில் இருந்து தான் இன்றைய அனைத்து ஒருமைப் பண்புக் குழுக்களும் தோன்றின. ஒருமைப் பண்புக் குழு BT ஒருமைப் பண்புக் குழு A வின் ஒரு கிளைப்பிரிவு ஆகும். துல்லியமாக, A1b யின் கிளைப்பிரிவு (A2-T குருசியானி குழு. 2011), பின்வருமாறு:  
- ஒருமைப் பண்புக் குழு A
- ஒருமைப் பண்புக் குழு A00
- ஒருமைப் பண்புக் குழு A0 (முன்பு A1b)
- ஒருமைப் பண்புக் குழு A1 (மேலும் A1a-T)
- A1a (M31)
- A1b (also A2-T; P108, V221)
- A1b1a1 (மேலும் A2; M14)
- A1b1b (மேலும் A3; M32)
- BT (M91, M42, M94, M139, M299)
- ஒருமைப் பண்புக் குழு B (M60)
- CT (கீழே காண்க)